Momente cumplite pentru o tanara de 29 de ani din judetul Iasi, care a incercat sa isi puna capat vietii dupa un scandal violent cu sotul.

Ajunsa la spital, biata femeie le-a povestit medicilor ca nu a mai putut indura bataile si ca a fost amenintata cu moartea de barbatul ei.

In schimb, sotul nu se simte vinovat cu nimic si spune ca o asteapta acasa, la copii.

Povestea tinerei i-a impresionat pana si pe medicii de garda, care imediat au anuntat politia. Fata de 29 de ani le-a zis medicilor ca era aproape zilnic batuta si ca nu a mai putut suporta durerile si umilinta.

A spus ca ar fi incercat sa se omoare chiar la presiunea unor amenintari venite din partea sotului. Barbatul nu se fereste sa recunoasca faptul ca isi mai lovea sotia dar nu se simte vinovat de nimic.

Doctorii povestesc ca intreaga scena a fost vazuta de copilul cel mic de numai 8 ani care, socat de cele traite, va avea nevoie de consiliere psihologica.

Dupa ce a fost evaluata medical, fata le-a spus doctorilor ca traieste o adevarata terorare langa barbatul cu care are si doi copii. De pe patul de spital a mai marturisit ca ultimul scandal violent a adus-o la capatul puterilor si chiar ca i-a trecut prin minte sa se omoare, terorizata de sot.

Profesor Doctor, Diana Cimpoesu, medic sef UPU: "A fost gasita de copil, care a alertat vecinii si in felul asta a fost salvata. pacienta a declarat medicului de garda ca era abuzata fizica de sot//a fost un caz care ne-a impresionat"

In timp ce tanara a fost transferata la Spitalul Socola pentru o evaluare psihiatrica, sotul nu se fereste sa spuna ca o mai lovea dar, chiar si asa, o asteapta acasa la copii. Barbatul mai zice ca femeia nu ar fi fost la prima tentativa de sinucidere; prima data el ar fi salvat-o.

Sotul femeii: "A vrut sa se sinucida de doua ori si am scapat-o. Daca bea si fumeaza, cum sa nu ia bataie? Da, dar nu i-am rupt ciolanele, sa vina inapoi la copii acasa, poate si-a bagat mintile in cap"

Vecinii spun ca lucrurile s-au inrautatit de cand barbatul a ramas fara serviciu. Munceau amandoi cu ziua prin sat pentru a face rost de mancare pentru copii insa - mai spun localnicii - o parte din bani erau cheltuiti pe bautura.

Vecina: "Ea mai muncea, se ducea cu ziua, cand in colo cand in alta parte. Nu stiu ce a fost in capul ei, oricum ceva care nu trebuia, am auzit ca a sunat politia apoi la 112..."

Cazul a intrat si in atentia celor de la Protectia Copilului care, in urma unei anchete sociale vor decide daca cei doi copii sunt in siguranta in familie.